Suomen vanhan musiikin liitto ry

FiBO: Ystävänpäivän barokki-ilottelu
2016-02-14 19:00 - 21:00 (Europe/Helsinki) | Ritarihuone, Ritarikatu 1, Helsinki, Helsinki, Suomi
YSTÄVÄNPÄIVÄN BAROKKI-ILOTTELU
Jousien, trumpetin ja improvisaation juhlaa!
C. P. E. Bach–Biber–Telemann–Weichlein
Suomalainen barokkiorkesteri
Antti Tikkanen, liidaus
Kuten nyt myös 1600-luvulla Eurooppa kuohui. Kolmikymmenvuotinen sota kylvi tuhoa ja taantumaa, mutta sodan jälkeen saksalainen barokki nousi uuteen loistoon. Kauneus, toivo ja riemu soivat Euroopan raunioissa. Säveltäjät pyrkivät musiikin keinoin luomaan kuulijalle tunnekokemuksia, ja näin tekee myös Suomalainen barokkiorkesteri tarjotessaan soiton iloa ja tunteen paloa talviseen iltaan mm. Biberin, Weichleinin ja Telemannin seurassa.
Improvisointi oli oleellinen osa barokkimuusikon taitoa ja on edelleen. Illan päätteeksi FiBOn muusikot karkaavat irrottelemaan niin aikakauden hoveista kuin nykyajan jazz-klubeiltakin tutussa hengessä. Tämä täytyy kokea!
Konsertin jälkeen järjestetään taiteilijatapaaminen.
Liput: 10/25/32 € + mahdollinen Lippupalvelun palvelumaksu 1,50–2,50 €
Sarjalippu kaikkiin kolmeen Residenssisarjan konserttiin: 63,50/83,50 € (sis. palvelumaksun). Sarjalippuja myydään sarjan ensimmäiseen konserttiin 14.2. saakka, ja niitä saa ostettua teknisistä syistä vain Lippupalvelusta.
Pyydä ryhmällesi tarjous lipuista: lippu@fibo.fi.

Espoon barokki: Paastonajan konsertti
2016-02-21 13:00 - 15:00 | Hämeenkylän kirkko, Auratie 3, 01630 Vantaa, Vantaa, Suomi
Hannu-Pekka Heikkilä, laulu
Espoon barokki:
Anni Haapaniemi, oboe
Dora Asterstad, viulu
Anna Rainio, viulu
Anna Pohjola, alttoviulu
Elina Mattila, sello
Laura Vihreäpuu, cembalo

Ohjelmassa mm.:
J. S. Bach: Ich habe genug BWV 82, Telemann, Janitsch

Ohjelma 10 €. Maksuton lastenhoito!

Espoon barokki soittaa myös klo 10 alkavassa messussa, jonka jälkeen kirkolla on tarjolla lounasta (minimimaksu 3 €).

www.espoonbarokki.com

FiBO: Majesteettisia motetteja Aurinkokuninkaan kappelista
2016-03-06 19:00 - 21:00 | Ritarihuone, Ritarikatu 1, Helsinki, Helsinki, Suomi
MAJESTEETTISIA MOTETTEJA AURINKOKUNINKAAN KAPPELISTA
Suomessa harvoin kuullun ranskalaismestarin taivaallista musiikkia
Jean-Baptiste Lully:
Plaude laetarum Gallia
Miserere
Te Deum
Helsingin kamarikuoro
Suomalainen barokkiorkesteri
Nils Schweckendiek, kapellimestari
Suurilla moteteilla, jotka Jean-Baptiste Lully sävelsi Ranskan Aurinkokuninkaan Ludvig XIV:nnen kappelia varten, oli keskeinen rooli Euroopan häikäisevimmän hovin musiikillisessa elämässä. Loistokkaan ja teatraalisen musiikin, solistien, kahden kuoron ja ison orkesterin avulla Lully loihti vahvan monarkin nautittavaksi tunteita syvimmästä surusta mitä suurimpaan iloon. Helsingin kamarikuoro ja Suomalainen barokkiorkesteri isoine kokoonpanoineen tuovat Lullyn musiikin eloon tavalla, jolla sen on voinut kuvitella soivan Aurinkokuninkaan hovissa.
Konsertin jälkeen järjestetään taiteilijatapaaminen.
Liput: 10/25/32 € + mahdollinen Lippupalvelun palvelumaksu 1,50–2,50 €
Sarjalippu kaikkiin kolmeen Residenssisarjan konserttiin: 63,50/83,50 € (sis. palvelumaksun). Sarjalippuja myydään sarjan ensimmäiseen konserttiin 14.2. saakka, ja niitä saa ostettua teknisistä syistä vain Lippupalvelusta.
Pyydä ryhmällesi tarjous lipuista: lippu@fibo.fi.

Hebo: Bach-kiertue Jyväskylässä
2016-03-12 18:00 - 20:00 | Taulumäen kirkko, Lohikoskentie 2, Jyväskylä, Jyväskylä, Suomi
J.S. Bach: kantaatit 138, 179, 95, cembalokonsertto D-duuri
Ingrida Gápová, sopraano
Teppo Lampela, kontratenori
Ian Honeyman, tenori
Cornelius Uhle, basso
EMO Ensemble
Helsingin Barokkiorkesteri
johtaa Aapo Häkkinen, cembalo
Kantaatit 138, 179 ja 95 sijoittuvat Bachin ensimmäiselle Leiptzigin kaudelle vuoteen 1723, jolloin Bach kanttorina toimiessaan sävelsi kantaatin kirkkovuoden jokaiselle sunnuntaille. Helluntaita seuraavat kirkkovuoden syksyiset juhlapyhät kuvastavat Kristuksen toisen tulemisen ja kuolemanjälkeisen elämän odotuksen aikakautta. Niiden evankeliumitekstit kertovat viimeisestä tuomiosta ja taivaan valtakunnasta ja kehottavat muistamaan niitä maanpäällisessä elämässä.
Esityksiä tähdittää kansainvälinen solistikaarti, johon kuuluvat Gdanskin oopperassa säännöllisesti esiintyvä slovakialainen sopraano Ingrida Gapova, Suomen kontratenorien kärkinimi Teppo Lampela, Pariisin oopperan solistisissa rooleissa kuultu tenori Ian Honeyman sekä saksalainen basso Cornelius Uhle. Kuorona toimii palkittu EMO Ensemble ja orkesteria johtaa Aapo Häkkinen.
Sama konsertti kiertää myös Raumalla 11.3. klo 18 ja Kuopiossa 13.3. klo 15.
Liput 27/23/15 € Lippupalvelusta
http://www.hebo.fi/
http://emoensemble.com/
http://www.lippupalvelu.fi/event/169355

Fiamma Nova: Valoisa Neitsyt Maria
2016-03-13 14:00 - 16:00 | Pyhän Laurin kirkko, Kirkkotie 45, Vantaa, Vantaa, Suomi
Fiamma Nova -yhtye esittää Marianpäivän konsertissaan Maria-aiheisia lauluja keskiajan kokoelmista (Llibre Vermell, Cantigas de Santa Maria, Codex Huelgas, Hildegard von Bingenin tuotantoa.)
Vapaa pääsy, ohjelma 10€.
Esiintyjät:
Johanna Leviäkangas, laulu, lyömäsoittimet
Jukka Louhivuori, nokkahuilut, lyömäsoittimet
Sanna Salminen, fidel, laulu
Pekka Toivanen, harppu, oud, lyömäsoittimet
Aino Peltomaa, laulu, lyömäsoittimet

Johannes-passio Hämeenkylän kirkossa
2016-03-17 19:00 - 22:00 | Hämeenkylän kirkko, Auratie 3, 01630 Vantaa, Vantaa, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin.
Evankelista: Heikki Rainio
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Liput 10 euroa ovelta.

Sinisen huvilan taidesalonki Leinon jäljillä
2016-03-19 16:00 - 18:00 | Sininen huvila, Linnunlauluntie 11 B 1, Helsinki, Helsinki, Suomi
Sinisen huvilan taidesalonki Leinon jäljillä
Taidesalongit palaavat Linnunlaulun alueelle sadan vuoden tauon jälkeen! Kiehtovassa Sinisessä huvilassa esiintyvät huvilan isännän taidemaalari Jorma Heleniuksen lisäksi kirjailija ja tutkija Hannu Mäkelä sekä Sanna Huntus (kantele) ja Leena Joutsenlahti (kansanomaiset puhaltimet).
Leino ja Onerva, Siamin kaksoset
– Hannu Mäkelä, kirjailija ja tutkija
Venäjän Karjalan katoava kulttuurimaisema
– Jorma Helenius, taidemaalari
Unohdetut sävelet
– Sanna Huntus, kantele ja Leena Joutsenlahti, kansanomaiset puhaltimet
Liput 25 € (sis. kahvitarjoilun) osoitteesta Liveto.fi.
Lue lisää taidesalonkien historiasta.

Johannes-passio Klaukkalassa
2016-03-20 18:00 - 21:00 | Klaukkalan kirkko, Ylitilantie 6, 01800 Klaukkala, Klaukkala, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin esitettynä.
Evankelista: Heikki Rainio
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Ohjelma 10 €

Johannes-passio Leppävaarassa
2016-03-23 19:00 - 22:00 | Leppävaaran kirkko, Veräjäkallionkatu 2, 02650 Espoo, Espoo, Suomi
Hiljaisen viikon tunnelmaan virittävä Bachin Johannes-passio kuullaan yli sadan muusikon voimin esitettynä.
Evankelista: Niall Chorell
Hämeenkylän kamarikuoro, Leppävaaran kamarikuoro, Espoon barokki.
Tiia Saari, Satu Ranta, Hanna-Leena Keinänen, Joachim Saulamaa, Jussi Hirvonen, Janne Peltokorpi, Johannes Heikkilä, Mikko Peltokorpi, Jussi Linnanmäki, Kullervo Latvanen, Pauliina Hyry ja laulajia Pro Vox -kuorosta.
Muusikoita johtaa Hannu-Pekka Heikkilä.
Ohjelma: 10 €

Espoon barokki: Barokki-iloa pääsiäisiltana
2016-03-27 18:00 - 20:00 | Leppävaaran kirkko, Veräjäkallionkatu 2, 02650 Espoo, Espoo, Suomi
Tiia Saari, soprano
Kullervo Latvanen, basso
Espoon barokki:
Hannu Vasara, viulu
Elina Mattila, sello
Anna Savelainen, cembalo/urut
Ohjelmassa mm. pääsiäispäivän kantaatteja:
Telemann: Weg mit Sodoms gift’gen Früchten
Osia J. S. Bachin kantaatista Der Himmel lacht! Die Erde jubilieret, BWV 31
sekä Corellin ja Rognonin soitinmusiikkia

Vapaa pääsy!

Espoon barokki: Kaksi makeaa maitokahvikonserttia
2016-04-03 15:00 - 16:00 | Peroba Café, Laturinkuja 10, 02600 Espoo, Espoo, Suomi
Makea maitokahvikonsertti: Barokkia, klassista ja kansanmusiikkia
Su 3.4. klo 15, Peroba Café (Laturinkuja 10, 02650 Espoo)
& su 3.4. klo 17 Café Bastvik (Vanha Saunalahdentie 20, 02330 Espoo)
Anna Pohjola, viulu ja alttoviulu
Alina Järvelä, viulu
Ohjelmassa mm.:
J.-M. Leclair: Sonaatti kahdelle viululle G-duuri op. 3 nro 1
Haydn: Sonaatti viululle ja alttoviululle F-duuri Hob. VI nro 1
Wood: When the land is white with snow
Pääsylippu 5 €
Järjestää Espoon barokki.

Buxtehude: Membra Jesu Nostri
2016-04-07 19:00 - 21:00 | Turun tuomiokirkko, Tuomiokirkonkatu 1, 20500 Turku, Turku, Suomi
Barokkisäveltäjä Dietrich Buxtehuden suosittu ja tunteikas kantaattisarja Membra Jesu Nostri esitetään Turussa valovoimaisella ja asiantuntevalla laulaja- ja soittajakaartilla.
Membra Jesu Nostri on seitsemästa pienestä kantaatista koostuva kokonaisuus Jeesuksen ruumiinosista, alkaen jaloista sydämen kautta päähän. Kantaateissa Raamatun tekstit vuorottelevat keskiaikaisen kirjailijan Arnulf Löweniläisen runon kanssa muodostaen syvällisen ja inhimillisen meditaation Jumalan pojan ihmiseksi tulemisen ja ruumillistumisen merkityksestä.
Dietrich Buxtehude sävelsi sarjan vuonna 1680 ja omisti sen ystävälleen Gustav Dübenille, joka toimi kirkkomuusikkona Tukholmassa. Tämän ansiosta alkuperäinen käsikirjoitus on säilynyt ja säilytetään edelleen Uppsalan yliopiston kirjastossa.
Membra Jesu Nostri on kauneutensa ja helposti lähestyttävän luonteensa ansiosta noussut viime vuosikymmeninä suosituimpiin paastonajan ja pääsiäisen kirkkomusiikkiteoksiin.
Esittäjät:
Anu Mattila, sopraano
Maikki Säikkä, sopraano
Kristina Raudanen, mezzosopraano
Mats Lillhannus, tenori
Jussi Lehtipuu, baritoni
sekä
Hanne Lund, viulu
Arja Sippel, viulu
Elina Mattila, sello
Atte Tenkanen, urut
Turun tuomiokirkko to. 7.4.2016 klo 19.00
liput 20/15€
ennakko info@turunvanhamusiikki.fi

Keväiset naamiohuvit 2016: Tuhannen ja yhden yön tarinoita
2016-04-09 15:00 - 23:00 | Haiharan kartano, Haiharankatu 30, 33710 Tampere, Tampere, Suomi
L’Amusetten perinteiset kevättanssiaiset. Ohjelmassa 1700-luvun seurapiiritansseja elävän musiikin tahdissa sekä muuta ohjelmaa. Pukukoodina aikakauden mukainen asu, teemana Tuhannen ja yhden yön tarinat.
Ilmoittautuminen ja lisätiedot löytyvät täältä!
Tiedustelut: info.amusette@gmail.com

Café Barock: Herrasmiesfagotit lempeilevät
2016-04-12 20:15 - 22:00 | Kulttuuriravintola Kivi, Keskustori 2, 33100 Tampere, Tampere, Suomi
Alexandru Cozma & Jani Sunnarborg, barokkifagotit
Harvinainen mahdollisuus kuulla kahta fagottia yhdessä ilman muita häiriötekijöitä! Ohjelmassa on Telemannin hienoimpia kappaleita kokoelmasta Les gentils airs, Rameau-hittejä sovitettuna kahdelle bassolle sekä Chabanceau de la Barren lauluja koristeltuine kupletteineen. Ja kaikki tämä rikollisesti mutta ihanasti ilman continuosoittimia!
Alexandru Cozma on opiskellut fagottia Mannheimin ja Stuttgartin yliopistoissa ja työskennellyt Saksassa, Ruotsissa, RSO:ssa sekä vuodesta 2014 alkaen Tampere Filharmonian fagotin varaäänenjohtajana. Barokkifagottiin hän on perehtynyt mestarikursseilla sekä syksystä 2015 Sibelius-Akatemiassa Jani Sunnarborgin johdolla. Hän on myös vuoden 2015 Euroopan Unionin Barokkiorkesterin jäsen.
Jani Sunnarborg on Euroopan arvostetuimpia barokkifagotisteja jonka kaapeista löytyy yli tusina erilaista pilliä renessanssista aina romantiikan ajan musiikkiin. Mikäli hän ei ole kiertueella Keski-Euroopassa tai veistämässä röörejä, hänet saattaa löytää myös vaatetusompelijan ateljeestaan jossa on syntynyt mm. esiintymispuvut lähes koko Helsingin Barokkiorkesterille. Tämän lisäksi Jani opiskelee Maria Hostikan tallissa barokkitanssia siten esiintyen säännöllisesti myös tanssijana.
Liput 20 € / 10 €
Konsertin järjestää Tampereen vanhan musiikin ystävät ry. yhteistyössä Tampereen Teatterin kanssa
www.vanhanmusiikinystavat.org

Encanto Festival: Lauluyhtye Thios Omilos
2016-04-16 18:00 - 20:00 | Kauniaisten kirkko, Kavallintie 3, 02700 Kauniainen, Kauniainen, Suomi
Thios Omilos – Tuomaskuorolaisten laulyhtye Leipzigista:
Philipp Goldmann, tenori
Cornelius Frommelt, tenori
Tobias Ay, baritoni
Patrik Grahl, basso
Neljän entisen Leipzigin Tuomaskuoron jäsenen muodostama lauluyhtye Thios Omilos on voittanut useita kilpailuja ja esiintynyt ympäri maailmaa esittäen niin renessanssi- kuin nykymusiikkia. Nyt Suomessa ensimmäistä kertaa esiintyvä kvartetti laulaa festivaalin konsertissa sekä maallista, hengellistä että viihteellistä musiikkia.
Kauniaisissa ensimmäistä kertaa järjestettävä Encanto Festival tuo 15.–17. huhtikuuta barokkimusiikin ystäville 10 erilaista tapahtumaa, joissa useimmissa on mausteena jotakin epätyypillistä, kuten teatterin ja musiikin keinojen yhdistäminen tai musiikkisalongin järjestäminen yksityiskodissa. Festivaalin taiteilijat ovat nimekkäitä suomalaisia ja kansainvälisiä barokkimuusikoita, jotka palavat halusta kokeilla uusia konsepteja, joilla haastetaan viime vuosisatojen aikana normiksi muotoutunut konserttitilanne.
Liput: 26 € / 18 € / 15 € (opisk. ja alle 18-v.) / 12 € (sivuhuone) ennakkoon täältä.
Lue lisää konsertista: http://encanto.fi/festival/ohjelma-2016/laulumusiikin-juhlaa/
Lue lisää festivaalista: http://encanto.fi/festival/

Encanto Festival: Friends of Amarillis
2016-04-16 20:00 - 23:00 | Uusi Paviljonki, Läntinen Koulupolku 3, Kauniainen, Kauniainen, Suomi
Friends of Amarillis – Musiikkiteatteria ja juhlat päälle!
Urban Strings: Margret Köll, Georg Kallweit, Michael Metzler
Dramaturgia ja tila: Folkert Uhde ja Ilka Seifert
Valo: Karel Witt
Friends of Amarillis on viihdyttävä musiikkiteatteri-ilta, jossa puidaan ihmissuhteita. Ohjelmassa nautitaan musisoinnista, poiketaan konventioista ja annetaan palaa! Visuaaliset ja ääniefektit monistavat muusikot moneksi. Ennen näytöstä kello 19.30 on tarjolla suuhunpantavaa, ja näytöksen jälkeen juhlitaan!
Illan esiintyjä Urban Strings on dramaturgi Folkert Uhden ja muun muassa Akademie für Alte Musik Berlinin konserttimestarina toimivan viulisti Georg Kallweitin perustama yhtye, jonka projekteissa on mukana muusikoita, tanssijoita ja näyttelijöitä sekä esimerkiksi valosuunnittelijoita. Tarinallisuus ja musiikin emotionaalisuuden korostaminen ovat esityksissä keskiössä.
Liput: 38 € / 25 € / 15 € (opisk.) täältä.
Lue lisää: http://encanto.fi/festival/ohjelma-2016/friends-of-amarillis/
Lue lisää festivaalista: http://encanto.fi/festival/

Encanto Festival: Yllätyksellinen vaelluskonsertti
2016-04-17 16:00 - 19:00 | Uusi Paviljonki, Läntinen Koulupolku 3, Kauniainen, Kauniainen, Suomi
Konsertissa voi koota itselleen mieluisan yhdistelmän eri saleissa olevista makupaloista eli pienoiskonserteista. Lopuksi kaikki tiet vievät Paviljongin konserttisaliin, jossa loppulaulu kiteyttää festivaalisanoman: ”How happy the love.”
Encanto House Band
Thios Omilos -mieskvartetti
Utopia-kuoro
Liput: 30 € / 20 € / 16 € (alle 18-v.) täältä.
Lue lisää: http://encanto.fi/festival/ohjelma-2016/paatoskonsertti/
Lue lisää festivaalista: http://encanto.fi/festival/

Bella Italia! - Italialaista barokkia Turun linnassa
2016-04-23 15:00 - 17:00 | Turun linnan Kuninkaansali, Linnankatu 80, 20100 Turku, Turku, Suomi
Bella Italia! – Italialaista barokkia Turun linnassa
Turun Vanha Musiikki ry:n muusikot esittävät italailaista varhaisen barokin musiikkia Turun linnan Kuninkaansalissa.
Konsertissa esiintyvät:
Johanna Laakso, barokkitrumpetti
Anneliina Koskinen, laulu
Maija Kontunen-Snellman ja Hanne Lund, barokkiviulu
Magdalena Büchert, barokkisello
Pilvi Listo-Tervaportti, cembalo
Musiikkia säveltäjiltä Fantini, Viviani, Uccellini, Froberger, Frescobaldi, Fontana, Grandi, Leonarda, Stradella ja Monteverdi.
Liput 20/15/10 €

Lippuvaraukset info@turunvanhamusiikki.fi

Café Barock: Reppumatkalla Italiassa
2016-04-30 16:00 - 18:00 | Bar Kapsäkki, Hämeentie 68, 00550 Helsinki, Helsinki, Suomi
Hannu Vasara, barokkiviulu
Aira Maria Lehtipuu, barokkiviulu
Jussi Seppänen, barokkisello
Marianna Henriksson, cembalo
Jarmo Julkunen, luuttu ja barokkikitara
Tervetuloa matkalle 1600-luvun värikkääseen ja monimuotoiseen Italiaan! Matkanjohtajana on mm. RSO:ssa, Suomalaisessa Barokkiorkesterissa ja Doina Klezmerissä vaikuttava Hannu Vasara ja konsertin pääosassa on Arcangelo Corelli (1653-1713), joka oli jo omana aikanaan kuuluisa viulisti-säveltäjä. Hänen huippusuosittuja concerto grossojaan ja sonaattejaan soitettiin pitkin Eurooppaa, ja muun muassa Händel ja Bach tunsivat ne hyvin. Viulistina Corelli tunnettiin laulavasta ja suuresta viulunäänestään; hän sai aikaan sydämentykytyksiä kuulijoissaan soittaessaan Rooman suurissa kirkoissa Antonio Stradivariuksen vastatehdyillä soittimilla.
Roomalaisen tyylin lisäksi konsertissa kuullaan milanolaisten Francesco Rognonin ja Giovanni Ciman varhaisbarokkia sekä Toscanassa syntyneen mutta Itävallassa elämäntyönsä tehneen Ignazio Albertinin ensimmäinen sonaatti. Venetsialaista koulukuntaa konsertissa edustaa Pandolfi Mealli, jonka värikäs ja ristiriitainen elämä kulki Venetsian ja Sisilian kautta Espanjaan. Hannu Vasara vietti kesää 2015 Italiassa reissaten ja opiskellen näiden suuruuksien jalanjäljillä ja tuo nyt reppunsa sisällön kuultavaksi!
Liput 15€ /10€
Pöytävaraukset: p.09 260 0907

Café Barock Rovaniemellä: Punctum Afterwork
2016-05-13 16:30 - 18:00 | Café Linna, Lordin aukio, Koskikatu 14–16, 96100 Rovaniemi, Rovaniemi, Suomi
Punctum kevätvillinä after work -kahvilakonsertissa! Café Barock – After work -madrigaalikonsertti
Vanhan musiikin lauluyhtye Punctum innostuu, jopa villiintyy keväästä, ja esittelee 13.5. klo 16.30 perjantain after work -kahvilakonsertissaan iloluontoisia madrigaaleja renessanssin kulta-ajoilta. Vuodenajat – ja erityisesti luonnon ja tunteet herättävä kevät – ovat aina olleet säveltäjille inspiraation lähteenä. Konsertissa kuultavat italialaiset madrigaalit ovatkin täynnä tunteen paloa ja rakkauden riipaisevuutta lintujen laulun rinnalla. Italialaisista säveltäjistä ovat mukana mm. Claudio Monteverdi ja Luca Marenzio. Myös saksalainen Heinrich Schütz sävelsi Venetsian opiskeluvuosinaan italialaistyyppisiä madrigaaleja ja näitä mestariteoksia mahtuu myös ohjelmaan mukaan. Englantilaisethan puolestaan ovat tyypillisesti vähän hillitympiä ilmaisussaan, ja saarivaltion madrigaaleissa ollaankin lähinnä kepeänä niityllä ja kuvataan suurempia tunteita vain kielikuvien ja satuolentojen kautta. Ranskalaiset ja alankomaalaisen Orlando di Lasson madrigaalit ovatkin sitten aika suorasukaisia tunnustuksia elämästä.
Punctumissa madrigaaleja eli renessanssin moniäänisiä maallisia lauluja ovat laulamassa Tuija Alariesto, Kadri Joamets, Mikko Kolehmainen, Ilona Mettiäinen ja Mikko Vehkaperä. Punctumin laulun lisäksi konsertissa voi nauttia tarinoista teosten takana sekä Café Linnan erinomaisesta tarjoilusta.
Tule aloittamaan viikonloppu kanssamme kevään pyörteissä!
Ohjelmamaksu 5 €

Espoon barokki: Musiikkia rakkaudesta
2016-05-21 18:00 - 20:00 | Albergan kartano, Sokerilinnantie 7, 02600 Espoo, Espoo, Suomi
Espoon barokki esittää:
Ah lempeä, voi surkeutta! – Musiikkia rakkaudesta 1700-luvun Ranskasta

Juha-Pekka Mitjonen baritoni
Soile Ylivuori, traverso
Anna Pohjola, viulu
Pieta Mattila, viola da gamba
Laura Vihreäpuu, cembalo

Ohjelmassa mm.
L.-N. Clérambault: Polypheme
P. Courbois: Don Quichotte

Liput: 15/10 €

KontraPunctum: GREGORIAN
2016-05-26 19:00 - 21:00 | Rovaniemen kirkko, Yliopistonkatu 2, 96100 Rovaniemi, Rovaniemi, Suomi
GREGORIAN – Kynttiläkonsertti varhaisen suomenkielisen gregoriaanisen laulun säestämänä
KontraPunctum on Rovaniemellä järjestettävä vanhan laulu- ja soitinmusiikin festivaali.
Festivaalin avauskonsertissa tarjoillaan tänä vuonna vanhempaa musiikkia kuin kertaakaan aiemmin: sävelmät ovat peräisin jopa yli 1000 vuoden takaa. On hämmästyttävää, kuinka jo keskiajalla oli katolisiin kirkkoihin muodostunut vakiintunut lauluperinne, jossa tiettyjä samoja lauluja laulettiin samoina päivinä kirkoissa ympäri Eurooppaa. Nämä messujen osat ja muut toimitukselliset laulut oli kirjoitettu ylös varhaisella nuottikirjoituksella ja painettu kokoelmiksi, jotka sitten matkustivat maasta toiseen. Erityisen vahvasti laulujen yhtenäisyyteen oli vaikuttanut laulajien koulu, Schola Cantorum, jonka paavi Gregorius oli perustanut 600- ja 700-lukujen taitteessa. Näihin yksiäänisiin lauluihin viitataankin yleisesti gregoriaanisena lauluna.
Myös suomessa laadittiin omia kirkollisia ohjekirjoja latinankielisistä lauluista jo 1000-luvun alkupuolella. Myöhemmin uskonpuhdistuksen myötä 1500-luvulla alettiin lauluja kääntää kansankielelle. Vaikka katolinen usko alkoi jo väistyä, pidettiin vanhoista tutuista melodioista vielä kiinni. Suomen kielen myötä niitä kuitenkin varioitiin ja käytännössä näin syntyi uusia suomalaisia gregoriaanisia lauluja. Lauluja on säilynyt huomattava määrä mm. Codex Westh – ja Officia Missae -kokoelmissa. Konsertin laulut ovat pääosin näistä kokoelmista helluntain ja Pyhän Kolminaisuuden teemoihin liittyen, joskin niiden kokoamisessa on käytetty hieman taiteellista vapautta.
Seitakuoro on maineikas rovaniemeläinen kamarikuoro, jonka tavoitteena on esittää haasteellista kuoromusiikkia pohjoisessa sekä tuoda esiin pohjoista musiikkia laajemminkin. Seitakuoro pyrkii muodostamaan konserttiohjelmistaan aina kokonaisuuksia ja perehtymään kunkin kokonaisuuden edellyttämiin esitystapoihin. Seitakuoron miesääniä KontraPunctumin konserttiin on ohjannut Seitakuorossa itsekin laulava, KontraPunctumin taiteellinen johtaja Mikko Vehkaperä.
Liput 15/10 €. Ennakkomyynti Korundissa ja Lippupisteessä.
www.kontrapunctum.fi
www.facabook.com/kontrapunctum

KontraPunctum: CONSORT
2016-05-27 19:00 - 21:00 | Korundi, Lapinkävijäntie 4, Rovaniemi, Rovaniemi, Suomi
CONSORT – Musiikkia gambayhtyeelle renessanssiajan Britanniasta ja Benelux-maista
KontraPunctum on Rovaniemellä järjestettävä vanhan laulu- ja soitinmusiikin festivaali.
Renessanssi sanana tarkoittaa uudelleensyntymistä, ja sitä aikakausi todellakin oli. Renessanssi toi suuria muutoksia keskiajan musiikkiin: muun muassa moniäänisyys lisääntyi, sointuja alettiin käyttää aivan uusilla tavoin ja polyfoniasta tuli sävellysten vallitseva käytäntö. Samalla säveltäjien taidot kohosivat ja tuloksena oli yhä monipuolisempia ja vaikuttavampia teoksia. Tämä vaati luonnollisesti lisää taitoa myös musiikin tulkitsijoilta. Sekä laulajien ja soittajien virtuoottisuus alkoikin pikku hiljaa kehittyä renessanssin aikana.
Renessanssin aikana alettiin myös soittimet vähitellen nähdä samanarvoisena tapana tehdä musiikkia vokaalimusiikin rinnalla. Toki useissa aikakauden teoksissa eri ääniä voidaan aivan yhtä hyvin laulaa kuin soittaakin siihen sopivalla soittimella, mutta yhä enemmän alkoi esiintyä myös soittimille erityisesti tehtyä musiikkia (käytännössä siis mahdotonta laulettavaa). Teoksia sävellettiin paljon puhaltimille, mutta Englannissa moniäänisen instrumentaalimusiikin lippulaivaksi nousi consort-musiikki, jota yleensä ja edistyneimmillään soitettiin erikokoisilla viola da gamboilla. Mestareiden käsissä consortissa ei enää ollutkaan kyse pelkästään tanssiaisten taustamusiikista, vaan täysipainoisista, konserttikelpoisista polyfonisista sävellyksistä. Runsassävyiset gambat tarjosivat tulkintaan lisää mahdollisuuksia.
Eloisa Consort koostuu helsinkiläisistä musiikin ammattilaisista ja opiskelijoista. He saivat syksyllä 2015 Suomen Kulttuurirahaston omistaman viola da gamba -perheen käyttöönsä ja perehtyvät consort-musiikin parhaimmistoon nyt usean konsertin voimin. Yksi konserteista kuullaan KontraPunctum-festivaalilla.
Eloisa Consort, Helsinki: Johanna Kilpijärvi ja Martti Laivuori, diskanttigamba, Anthony Marini ja Pieta Mattila, tenorigamba, Louna Hosia, bassogamba.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.
www.kontrapunctum.fi
www.facabook.com/kontrapunctum

KontraPunctum: KLAVEERI
2016-05-28 15:00 - 17:00 | Lapin musiikkiopisto, Jorma Eton tie 8, 96100 Rovaniemi, Rovaniemi, Suomi
KLAVEERI – Jean-Philippe Rameaun a-mollisarja ja muita ranskalaisia merkkiteoksia barokin huippuvuosilta
KontraPunctum on Rovaniemellä järjestettävä vanhan laulu- ja soitinmusiikin festivaali.

Barokin aikaan musiikkikulttuuri kukoisti kirkoissa, hoveissa, ruhtinasperheissä ja aateliston ja porvareidenkin kodeissa. Taiteeseen panostettiin laajalti ja säveltäjät saivat kirjoittaa runsaasti toinen toistaan viehättävämpiä teoksia tilausta vastaan. Barokin olemus, ylenpalttisuus, iloisuus ja koristelu, kuuluvat aikakauden musiikissa hyvin selvästi. Eri maissa kehittyi kuitenkin myös omanlaisiaan tapoja barokkimusiikkiin. Ranskassa barokkimusiikia leimasi tanssillisuus, joka oli hovin määräämä yleinen ihanne.
Jean-Philippe Rameau oli yksi ranskalaisen barokin merkkisäveltäjiä. Hän sävelsi niin oopperoita, motetteja kuin instrumentaalimusiikkiakin. Erityisesti Rameau kunnostautui cembalosäveltäjänä ja hänen monipuoliset cembalosarjansa kuuluvatkin ranskalaisen barokkikamarimusiikin merkkipaaluihin. Barokin aikaan alettiin muutenkin säveltää enemmän juuri tietyille soittimille ja myös kosketinsoittimet kelpuutettiin jo varteenotettaviksi soolosoittimiksi eikä vain säestämään viuluja tai puhaltimia. Cembalon harjoitussoittimena käytettiin monesti klavikordia, jossa ääni syntyy pienen neulan lyödessä metallikieliä. Kompaktin kokonsa ja vienon äänensä vuoksi soitin oli kuitenkin suosittu myös kotikonserteissa.
Väinö Jalkanen on rovaniemeläislähtöinen pianotaiteilija. Hän on opiskellut pianonsoittoa Berliinin Hanns Eisler -musiikkikorkeakoulussa, Budapestin Liszt-Akatemiassa, Sibelius-Akatemiassa sekä Lapin musiikkiopistossa. Pääinstrumenttinsa pianon lisäksi Jalkanen on aina ollut kiinnostunut myös vanhasta musiikista, ja cembalonsoitonopinnot alkoivatkin jo 10-vuotiaana Lapin musiikkiopiston sinisellä cembalolla. Sittemmin Jalkanen on opiskellut cembalonsoittoa fragmentinomaisesti Annamari Pölhön johdolla Sibelius-Akatemiassa sekä Miklós Spányin johdolla Budapestissä. KontraPunctumin konsertissa Väinö esiintyy myös klavikordin ääressä.
Vapaa pääsy, ohjelmamaksu 10 € (ovelta)
www.kontrapunctum.fi
www.facabook.com/kontrapunctum

Frobergerin syntymäpäiväjuhlat - Tölöläb goes Café Barock
2016-05-28 16:00 - 18:00 | Bar Kapsäkki, Hämeentie 68, 00550 Helsinki, Helsinki, Suomi
Tölöläb: Matias Häkkinen, Taavi Oramo, Antti Salovaara
Syntymäpäiväsankari Johann Jakob Frobergerin (1616-1667) musiikkia meditoituna, parannettuna, häirittynä ja runoiltuna.
Liput 15 / 10 € tuntia ennen ovelta. Lippuvaraukset: 09 260 0907 tai http://barkapsakki.fi/klubilippuvaraus/
www.cafebarock.com

KontraPunctum: POLYFONIA
2016-05-28 20:00 - 22:00 | Rovaniemen kirkko, Yliopistonkatu 2, 96100 Rovaniemi, Rovaniemi, Suomi
POLYFONIA – Renessanssin juhlaa Palestrinan, Victorian ja maanmiestensä seurassa
KontraPunctum on Rovaniemellä järjestettävä vanhan laulu- ja soitinmusiikin festivaali.
Festivaalin avauskonsertissa torstaina kuultiin keskiaikaista gregoriaanista musiikkia. Lauantai-illan konsertin painopiste puolestaan on renessanssiajan (noin 1400–1600) vokaalipolyfoniassa, eli itsenäisistä äänistä koostuvassa moniäänisessä musiikissa, jonka perustana ovat juuri nuo samat keskiajalla yleiseen käyttöön vakiintuneet gregoriaaniset sävelmät. Renessanssin aikaan säveltäjät valitsivat näitä jo olemassa olevia gregoriaanisia sävelmiä teostensa perustaksi, cantus firmukseksi, ja rakensivat sen ympärille itsenäisistä äänistä koostuvan moniäänisen teoksen. Gregoriaanisten kirkollisten sävelmien käyttäminen musiikillisena materiaalina takasi säveltäjille myös katolisen kirkon hyväksynnän, kun elettiin uskonpuhdistuksen aikaa.
1500-luvun musiikilliset keskukset Euroopassa olivat Burgundin ja Flanderin alueet, joissa cantus firmus -tekniikkaan perustuva polyfonia kukoisti. Tämän vastapainona Italiassa ns. Venetsian koulukunnalle olivat tyypillisiä monikuoroisuus, riemukas juhlavuus sekä soitinten ja erilaisten kokoonpanojen tuomat äänenvärien yhdistelmät. Aikakauden säveltäjät olivat aikansa huippulahjakkuuksia ja julkkiksia. Erilaiset polyfoniset rakennelmat ja kontrapunktin saumaton rauha saavat kuulijat vielä tänäkin päivänä haukkomaan henkeään. Konsertissa on mukana on sekä perinteisiä cantus firmus -tekniikkaan perustuvia polyfonisia teoksia että Venetsian koulukunnalle tyypillistä monikuorotekniikkaa. Valon ja varjojen vuorovaikutuksessa kulkevien ylistävien ja kiitosta ilmaisevien tekstien vastapainona ovat ristiinnaulitseminen, suru, kuolema ja ihmisen riittämättömyys.
Lauluyhtye Versio on vuonna 2003 perustettu vanhaan musiikkiin keskittyvä a cappella -kokoonpano, jonka ohjelmiston ydintä rikastuttaa aika ajoin oman aikamme musiikki. Yhtyeen kokonaissointiin tuo oman värinsä mies- ja naisäänien yhdistäminen väliäänissä eli tenori- ja alttostemmoissa. Lauluyhtye Version jäsenet ovat musiikin ammattilaisia ja pitkän linjan harrastajia, joita yhdistää rakkaus renessanssin vokaalipolyfoniaan. Eri puolilta Suomea tulevat yksitoista laulajaa ovat Mikko Eskelinen, Hannele Huhtinen, Heikki Isotalo, Jarmo Lintamo, Minna Muukkonen, Anne Palo, Aino Peltomaa, Sampo Rantakokko, Hilkka Rauhala, Timo Turtiainen ja Kristiina Vähäkangas.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.

www.kontrapunctum.fi
www.facabook.com/kontrapunctum

KontraPunctum: TRIO
2016-05-29 16:00 - 18:00 | Korundi, Lapinkävijäntie 4, Rovaniemi, Rovaniemi, Suomi
TRIO – Vauhdikkaita barokkisäveliä kahdelle viululle ja basso continuolle Itä-Euroopan maista
KontraPunctum on Rovaniemellä järjestettävä vanhan laulu- ja soitinmusiikin festivaali.
Barokki oli suurten mestareiden ja tuotteliaiden säveltäjien aikaa. Esimerkiksi Johann Sebastian Bach, Georg Friedrich Händel, Georg Philipp Telemann, Arcangelo Corelli, Domenico Scarlatti ja Jean-Baptiste Lully ovat kaikki suuria nimiä, joiden musiikkia esitetään vielä nykyaikanakin paljon. Usein barokin ajalta näihin päiviin asti säilynyt musiikki tuleekin Saksasta, Italiasta, Ranskasta, Britanniasta tai muualta Länsi-Euroopasta. Musiikkia tehtiin toki myös kaikkialla muualla Euroopassa, se on vain kadonnut enemmän jälkipolvilta. Onneksi myös Itä-Euroopan alueelta Balkanilta Pietariin saakka on säilynyt joitakin helmiä ja niitä löydetään koko ajan lisää. Alueen musiikki on yleensä selvästi barokin yleistä tyyliä noudattavaa, mutta myös satunnaisia itämaisia vivahteita on maiden kansanmusiikista monesti sekoittunut teoksiin mukaan.
Näitä vivahteita voi etsiä myös festivaalimme päätöskonsertissa. Säveltäjänimiä ovat mm. Samuel Capricornus, Jan Dismas Zelenka ja František Ignác Antonín Tůma. Ohjelmistossa painottuu barokille tyypillinen, ehkä jopa kaikkein suosituin esitysmuoto, eli triosonaatti: kahta solistista soitinta säestää cembalon ja sellon basso continuo. Mukana on myös hieman laulua, kun isäntäyhtye Punctum vierailee konsertissa.
Vuonna 2013 perustettu Oulu Consort -yhtye esiintyy ohjelmiston mukaan vaihtelevin kokoonpanoin, pienyhtyeestä orkesteriin. Yhtyeen soittajat ovat musiikin ammattilaisia; taiteellisena johtajana toimii viulisti Antto Vanhala. Yhtyeen tavoitteena on esittää vanhaa musiikkia tuoreen ilmaisuvoimaisesti ja korkeatasoisesti, pyrkien ymmärtämään eri aikakausien musiikillista kieltä ja säveltäjien ilmaisukeinoja. Ohjelmiston pääpaino on barokin ajan musiikissa, erityisesti harvemmin kuultujen säveltäjien teoksissa.
Oulu Consort, Oulu: Antto Vanhala, barokkiviulu ja musiikin johto, Laura Kangas, barokkiviulu, Riina Salminen, barokkisello, Saara Vanhala, cembalo. Vierailijana lauluyhtye Punctum, Rovaniemi.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.

www.kontrapunctum.fi
www.facabook.com/kontrapunctum

Frobergerin syntymäpäivät - Froberger 400 vuotta!
2016-06-05 18:00 - 20:00 | Albergan kartano, Sokerilinnantie 7, 02600 Espoo, Espoo, Suomi
Frobergerin syntymäpäivät – Froberger 400 vuotta!

Minna Hovi, Anna Orasmaa ja Anna Savelainen, cembalo

Musiikkia 400-vuotissankarin lisäksi tämän muusikkoystäviltä Louis Couperinilta ja Matthias Weckmannilta. Väliajalla kakkutarjoilu.

Liput: 15/10 €

Janakkalan Barokki: Fiori Musicali
2016-07-01 20:00 - 22:00 | Janakkalan Pyhän Laurin kirkko, Hakoistentie 345, 14240 Janakkala, Janakkala, Suomi
FRESCOBALDI: FIORI MUSICALI
Marco Mencoboni, urut
Schola Olaus Petri, joht. Valter Maasalo
Liturgisen musiikin kokoelma Fiori musicali oli barokkiajan mestariteos, jonka ihailijoihin kuului mm. J.S Bach. Barokki- ja renessanssimusiikin italialainen erikoismies Marco Mencoboni johdattaa mietiskelyyn ”musiikillisten kukkien” äärelle. Messutekstit täydentää gregoriaanisin sävelmin lauluyhtye Schola Olaus Petri.
Liput 25 / 20 / 15 € täältä

Janakkalan barokki: Frescobaldi & Froberger
2016-07-02 18:00 - 20:00 | Janakkalan Pyhän Laurin kirkko, Hakoistentie 345, 14240 Janakkala, Janakkala, Suomi
FRESCOBALDI, FROBERGER
Andrea Inghisciano, sinkki
Marco Mencoboni, urut
Eero Palviainen, luuttu
Sinkin äänen sanotaan olevan kaikista soittimista lähimpänä ihmisääntä. Trumpetin edeltäjä sinkki oli suosittu soolosoitin etenkin 1500–1600 -lukujen vaihteen Italiassa, jolloin juhlitut sinkkivirtuoosit esittivät Frescobaldin ja muiden säveltäjien upeita kirkollisia sinkkiosooloja. Nykypäivän sinkinsoittajien parhaimmistoon kuuluva Andrea Inghisciano kohtaa tässä konsertissa urkuri Marco Mencobonin ja luutisti Eero Palviaisen.
Liput 25 / 20 / 15 € täältä
